**«Ақмола облысы білім басқармасының Астрахан ауданы бойынша білім бөлімі Петровка ауылының жалпы білім беретін мектебі» КММ**

**Жылдық жұмыс жоспарының**

 **аналитикалық есебі**

**Ищанова Зарина Тайпаковна – мектеп директоры**

**2024-2025 оқу жылы**

**Мазмұны**

**І бөлім** Мектеп төлқұжаты.

**ІІ бөлім** Заман талабына сай оқу үлгерімі мен білім сапасын қамтамасыз етуге бағытталған мектеп қызметін ұйымдастыру.

**ІІІ бөлім** Көшбасшылық және бақылау.

**ІV бөлім** Мектепішілік бақылау жүйесі. Мектептегі педагогикалық процестерді реттеу.

**V бөлім** Педагогикалық ұжыммен жұмыс жүйесі. Үздіксіз оқытуды ұйымдастыру.

**VІ бөлім** Мемлекеттік жалпыға міндетті білім беру стандартын орындауға және білім беру

**VІІ бөлім** Мектептің өзін-өзі басқару ұйымының жылдық жоспары

**VІІІ бөлім** «Біртұтас тәрбие бағдарламасын» іске асыру бойынша

**ІХ бөлім** Мектеп кітапханасының жұмысы

 **І бөлім**

 **Мектеп төлқұжаты**

|  |  |  |
| --- | --- | --- |
| **1** | **Білім беру ұйымының толық атауы** | **Петровка ауылының жалпы орта білім беретін мектебі» КММ** |
| **2** | **Білім беру ұйымының орналасқан жері (заңды мекен жайы және нақты орналасқан жерінің мекен жайы)** | Ақмола облысы ,Астрахан ауданы, Петровка ауылы Абай Құнанбаев көшесі 30Тел: 8(716) 41-2-25-3-70Почта: shkola.petrovka @mail.ru |
| **2** | **құқық белгілейтін және құрылтайшылық құжаттары** **Рұқсат беру құжаттары (білім беру қызметіне лицензия және оған қосымша)**  | Заңды тұлғаны мемлекеттік тіркеу туралы анықтама Ақмола облысының әділет департаменті целиноград ауданаралық Әділет басқармасымен 2021 жылғы 18 қаңтарда берілген. Алғашқы мемлекеттік тіркеу күні 30.10.2002 жыл, БСН: 021040001896. «Ақмола облысы білім басқармасының Петровка орта мектебі» коммуналдық мемлекеттік мекемесінің жарғысы Ақмола облысы әкімдігінің 2021 жылғы 3 ақпандағы №19-13-1-6/15 қаулысымен бекітілген. |

Мектеп ғимараты 1976 жылы салынған. Типтік жоба бойынша салынған, үш қабатты, ғимараттың жалпы ауданы 2893,2 шаршы метрді құрайды. Мектеп ғимаратының жобалық қуаты – 464 оқушыға есептелген.

Жылыту жүйесі автономдық, яғни көмірмен жылытылатын пеш арқылы жүзеге асырылады. Сумен жабдықтау жүйесі – орталықтандырылған. Ғимарат санитарлық және техникалық талаптарға сай қызмет атқарып отыр.

Мектептің барлық оқушылары бір ауысымда білім алады. 1-сынып оқушылары үшін сабақ ұзақтығы қыркүйек айында – 35 минут, қазаннан мамырға дейін – 45 минутты құрайды. 2–9 сынып оқушылары үшін сабақ ұзақтығы – 45 минут. 1–9 сынып оқушылары бес күндік оқу режимі бойынша білім алады.

Оқу жылының ұзақтығы:
– ҚПП (қысқартылған мектепке даярлық бағдарламасы) – 34 апта,
– 1-сынып – 33 апта,
– 2–9 сыныптар – 34 апта.

Мектепте тиімді басқару жүйесі, құрылымы және басқару тетігі қалыптасқан:
– мектеп директоры– 1,
– оқу ісі жөніндегі орынбасарлар – 2,
– тәрбие ісі жөніндегі орынбасар – 2,
– әдістемелік бірлестік жетекшілері – 5,
– қамқоршылық кеңес – 1.

Мектепті басқаруда ұжымдық-демократиялық стиль жетілдіріліп, енгізілуде. Мектептің тіршілігіне қатысты маңызды мәселелер алқалы түрде шешіледі.

Қазіргі уақытта мектептің педагогикалық кадрлар 32 педагогтен (декреттік демалыстағыларды қоспағанда) тұрады.

*Барлық қызметкерлер саны – 35 адам. Олардың 2024-2025 оқу жылында 4 педагог декрете. Олардың 31-і педагог қызметкерлер.*

*Санаты жоқ –7 (20%). педагог-зерттеуші-1 (2%) , педагог-сарапшы-7 (20%), педагог-модератор- 17(48%)*

*Жоғары білім бойынша –24 (69%), арнаулы орта – 11 (31%).*

**Кадрлардың сандық және сапалық құрамы**

|  |  |  |
| --- | --- | --- |
| **№** | **Параметрлері** | **2024-2025** |
| **1** | **Барлық педагог қызметкерлер** | **35** |
| **2** | **Біліктілік санаты** |
|  | **Жоғары** | **0** |
| **Бірінші** | **0** |
| **Екінші** | **1** |
| **Санаты жоқ** | **7** |
| **Педагог-шебер** | **0** |
| **Педагог-зерттеуші** | **1** |
| **Педагог-сарапшы** | **7** |
| **Педагог-модератор** | **16** |
|  | **Біліктілік санаты бар педагогтердің үлесі** | **71%** |
| **3** | **Білімі** |
|  | **Жоғары** | **24** |
| **Арнаулы орта** | **11** |
| **Аяқталмаған жоғары** | **2** |
| **4** | **Еңбек өтілдері**  |
|  | **0-1 жыл** | **2** |
| **1-2 жыл** | **1** |
| **2-3 жыл** | **2** |
| **3-5 жыл** | **6** |
| **5-7 жыл** | **4** |
| **7-10 жыл** | **3** |
| **10-13 жыл** | **2** |
| **13-16 жыл** | **4** |
| **16-20 жыл** | **2** |
| **20-25 жыл** | **1** |
| **25-тен жоғары** | **6** |

 **БІЛІМ АЛУШЫЛАРДЫҢ КОНТИНГЕНТІ**

|  |  |  |  |
| --- | --- | --- | --- |
| **Сыныптар/классы** | **Сынып комплекттер саны** | **Білім алушылар саны** | **Барлығы/всего** |
| Қазақ | Орыс | Қазақ | Орыс |
| 1 сынып | 1 | 1 | 7 | 5 | 2/12 |
| 2 сынып | 1 |  | 10 |  | 1/10 |
| 3 сынып | 1 | 1 | 12 | 8 | 2/20 |
| 4 сынып | 1 | 1 | 10 | 8 | 2/18 |
| 5 сынып | 1 | 1 | 13 | 5 | 2/18 |
| 6 сынып | 1 | 1 | 11 | 6 | 2/17 |
| 7 сынып | 1 | 1 | 13 | 6 | 2/19 |
| 8 сынып | 1 | 1 | 8 | 2 | 2/10 |
| 9 сынып | 1 | 1 | 12 | 4 | 2/16 |
| **Барлығы** | **9** | **8** | **96** | **45** | **140** |

**Мектеп бойынша барлығы:**

**1 -9 сыныптар аралығында- 140 оқушы, оның ішінде 1сыныпта-12, 9сыныпта-16 оқушы**

**Оқытылу тілі :аралас-қазақ тілінде және орыс тілінде**

**Сынып-жиынтықтар қазақ тілінді-9**

**Сынып-жиынтықтар орыс тілінді-8**

**Тамақтануды ұйымдастыру:**Мектепте асхана жұмыс жасайды ыстық тамақ беріледі,

**ІІ бөлім**

**2024-2025 ОҚУ ЖЫЛЫНА МЕКТЕПТІҢ ТАҚЫРЫБЫ:**

*«Мұғалімдердің кәсіби қызметі мен әлеуетін жетілдіре отырып, білім сапасын арттыру, оқушылар бойында жаңа қазақстандық патриотизмді қалыптастыра отырып, бәсекеге қабілетті тұлға тәрбиелеу»*

**Мақсаты:**

 «Өздігінен еңбектену дағдысы қалыптасқан, азаматтық позициясы айқын, өз пікірін мойындата алатын жеке тұлғаны тәрбиелеу»

**Міндеттері:**

1. Оқушылардың білім сапасын 71%-дан төмен емес деңгейде бақылауда ұстау;
2. 2024–2025 оқу жылында мұғалімдер жоспарланған санат бойынша кезекті аттестациядан өтіп, келесі нәтижелерге қол жеткізуі тиіс:
– тарих пәнінің мұғалімі – педагог-модератор (тағайындау);
– информатика пәнінің мұғалімі – педагог-модератор (тағайындау);
– бастауыш сынып мұғалімі – педагог-модератор (тағайындау);
– математика пәнінің мұғалімі – педагог-модератор (тағайындау);
– дене шынықтыру пәнінің мұғалімі – педагог-модератор (тағайындау);
– бастауыш сынып мұғалімі – педагог-сарапшы (тағайындау);
– бастауыш сынып мұғалімі – педагог- сарапшы (тағайындау);
– бастауыш сынып мұғалімі – педагог- сарапшы (тағайындау);
– математика және информатика пәнінің мұғалімі – педагог- сарапшы (тағайындау);
– қазақ тілі мен әдебиеті пәнінің мұғалімі – педагог- сарапшы (тағайындау);
– тарих пәнінің мұғалімі – педагог- сарапшы (тағайындау);
– тарих пәнінің мұғалімі – педагог-зерттеуші (тағайындау);
3. 2024–2025 оқу жылында ағылшын тілі және информатика пәні мұғалімдері қайта даярлау курсынан өтуі тиіс;
4. Аудандық, облыстық және республикалық олимпиадалар мен байқауларға қатысушылар мен жүлдегерлердің санын 40%-ға дейін арттыру;
5. Халықаралық зерттеулермен (МОДО, PISA) жұмыс жүргізу;
6. Мектептің тәрбиелік жұмысын «Біртұтас тәрбие» бірыңғай бағдарламасы негізінде, төмендегі құндылықтар арқылы жүзеге асыру:
– еңбекқорлық пен кәсібилік;
– тәуелсіздік пен отансүйгіштік;
– әділдік пен жауапкершілік;
– бірлік пен ынтымақтастық;
– заң мен тәртіп;
– жасампаздық пен жаңашылдық.
Бұл құндылықтарды оқу-тәрбие процесіне интеграциялау арқылы іске асыру.
7. Жол картасы аясында іс-шаралар шеңберінде барлық деңгейдегі білімнің сапасы мен қолжетімділігін қамтамасыз ететін заманауи және қауіпсіз цифрлық білім беру ортасын құру және енгізу;
8. Педагогикалық ұжымды авторлық бағдарламалар әзірлеу және енгізу бағытындағы жұмысты күшейту.
9. Мектептегі барлық қызмет саласына жүйелі мониторинг жүргізу.
10. Жол картасы бойынша жұмыс жүргізу

**1.Білім сапасын талдау кестеде келтірілген:**

|  |  |
| --- | --- |
| **Көрсеткіштер** |  **Оқу жылы** |
| **2022-2023** | **2023-2024** | **2024-2025** |
|  Оқушылар саны оқу жылын үздік бітіргендер оқу жылын «4» и «5»-ке бітіргендер  үлгерімі  білім сапасы | 1561378100%67 % | 1502476100%71% | 1402867100%74% |

Үздік оқушылар саны жылдан-жылға өсіп келе жатыр. Бұл мектептегі оқу-тәрбие процесінің сапалы ұйымдастырылғанын, дарынды оқушылармен жүйелі жұмыс жүргізілгенін көрсетеді.

Білім сапасының жылдан-жылға өсіп отырғаны байқалады. Бұл мұғалімдердің кәсіби дамуы, тиімді оқыту стратегияларын қолдану, бағалау мен кері байланысты жетілдіру жұмыстарының оң нәтижесін көрсетеді.

2024–2025 оқу жылында білім сапасы алдыңғы жылмен салыстырғанда жоғарылап, 3 % өсіп 74%-ды құрады. Бұл мектеп ұжымының мақсатты түрде оқу сапасын арттыру бағытындағы жұмысын айғақтайды. Сонымен қатар, үздік оқушылар санының көбеюі – оқу үдерісіндегі тиімді педагогикалық тәсілдер мен оқушылардың оқу мотивациясының артуының нәтижесі.

Сонымен қатар, жалпы оқушы санының азаю үрдісі байқалады, бұл фактор алдағы уақытта мектептің даму стратегиясын қайта қарауды талап етуі мүмкін.

**.2024–2025 оқу жылы бойынша олимпиадалар мен байқауларға қатысу мен жетістіктерді талдау**

***1. Мектепішілік пәндік олимпиада***

Олимпиада 2024 жылғы 18–19 қараша аралығында өтті. Қатысуға ниет білдірген оқушылар саны – 74, нақты қатысқан – 25 оқушы (қамтылу – 33,7%).

Мектепішілік олимпиадаға қатысқан 25 оқушының 84%-ы жүлделі орындарға ие болды.

* 2. Аудандық пәндік олимпиада
* Аудандық олимпиадаға 26 оқушы қатысып, соның ішінде:
	+ 1 орын – 2 оқушы;
	+ 2 орын – 4 оқушы;
	+ 3 орын – 2 оқушы;
	+ Қатысқаны үшін – 18 оқушы.
* Жүлделі орындардың жалпы саны – 8 (жүлдегерлік үлесі – 30,7%).
* Облыстық кезеңге шыққан 2 оқушының 1-і грамота, 1-і сертификат иеленді.

Ұсыныстар:

1. 7–9 сыныптарда пәндік дайындық деңгейін арттыру, жеке жұмыс жүргізу қажет;
2. Олимпиадаға өтініш білдірген оқушылар санын көбейту үшін мотивациялық және дайындық жұмыстары күшейтілуі тиіс;
3. Мұғалімдердің олимпиадаға дайындық әдістемесін талдап, тиімді тәжірибелерді енгізу ұсынылады.

***«Айқанат» олимпиадасының қорытындысы***

2024-2025 оқу жылында офлайн режимде өтілген "Айқанат" ауыл оқушыларына арналған олимпиадасына 8 сыныптың 10 оқушысы қатысты (8 қазақ сыныбы, 2 орыс сыныбы) қатысты, Үмбет Айдана, Шайкемел Инабат 2025 жылдың 17-19 наурыз күндері Ақмола облысы, Бурабай ауданы Щучинск қаласында өткен облыстық турға қатысты.

 ***«Мың бала» ұлттық олимпиадасының қорытындысы***

2024 жылы "Мың бала" ауыл оқушылары арасындағы ұлттық олимпиадасының бірінші турына онлайн форматта 5-6 сыныптардың 35 оқушысы қатысты және 6 сынып оқушысы Алтынбай Ажар 2 кезеңен өттіп жүлдегер атанды.

***«Кенгуру – математика для всех»*** олимпиадасы жалпы 20 оқушы қатысты. Олимпиада нәтижелері төмендегідей:

1 орын – 1 оқушы (5%):
2 орын – 11 оқушы (55%):

3 орын – 1 оқушы(5%):
Сертификат (қатысқаны үшін) – 7 оқушы (55%):

Олимпиадаға қатысқан 20 оқушының 13-(65%):жүлделі орын иеленіп, жақсы нәтиже көрсетті.

***«Алтын сақа»*** аудандық математикалық олимпиадасы барлығы 9 оқушы қатысты. Нәтижелері:

* 1 орын – 1 оқушы (11,1%):
2 орын – 5 оқушы (55,5%):
3 орын – 1 оқушы (11,1%):
* Қатысқаны үшін – 1 оқушы (11,1%):
Олимпиадаға қатысқан 9 оқушының 7-і (77,7%) жүлделі орын иеленді.

 ***«Ақбота»*** пәндік олимпиадасы барлық қатысушылар саны: 35 оқушы

Орын алғандар:

1 орын – 8 оқушы (22,8%)

2 орын – 10 оқушы (28,5%)

* + 1. орын – 7 оқушы (20%)

Қатысқан оқушылардың 71,4% жүлделі орындарға ие болып, бастауыш сыныптарда пәндік білім деңгейінің жақсы екендігін көрсетті.

***«Тарих ата»*** зияткерлік байқауы қатысқан оқушылар саны: 2

 2 орын – 1 оқушы (Ищанов Арыстан, 6 «Б»)

 3 орын – 1 оқушы (Трайбер Эрих, 2 «Б»)

«Тарих ата» байқауында екі оқушы да орын иеленіп, тарих пәні бойынша жақсы нәтижелер байқалды.

***«Мамандықтар әлемін ашамыз»*** онлайн байқауының облыстық кезеңіне 4 оқушы 4 номинацияда қатысып мадақтамаларға ие болды

 ***Жалпы 2024–2025 оқу жылы бойынша олимпиадалар мен байқауларға 72 % оқушы қатысты, жетістіктер 57 % дейін өсті.***

**МОДО және PISA дайындығы**

2024-2025 оқу жылында «Петровка ауылының ЖОББМ»КММ 4,9 сынып оқушыларын ББЖМ бойнша дайындық кезеңінде мониторингілеу,тестілеу өткізу барысында мектепішілік арнайы жоспар құрылды 4,9 сынып жетекшілері және пән мұғалімдеріне әдістемелік көмек көрсету мақсатында түсіндірме жұмыстары жүргізілді.

 ББЖМ бойынша тест спецификациясымен таныстырып,түсіндірме жұмыстары жүргізілді.

 ББЖМ 4-сыныптарда кешенді тестілеу нысанында ақпараттық-коммуникациялық технологияларды бұдан әрі АКТ қодана отырып оқыту тілінде функционалдық сауатылықтың үш бағыты/оқу сауаттылығы,математикалық сауаттылық, жаратылыстану-ғылыми сауаттылық бойынша жүргізіледі.

 4,9 сынып оқушыларына арналған тесттің құрылымы түсіндірілілді,жүргізілді.

 ББЖМ бойынша 4,9 сынып оқушыларына,ата-аналарына,мұғалімдерге түсіндірме жұмыстары жүргізілді.

 4,9 сынып оқушыларынан алынған дайындық тест жұмыстары бойынша нәтижесі шығарылып,пән мұғалімдері оқушылардың қандай тақырыптан,қай оқу мақсатынан қиындық тудырғанын анықтап,қосымша тест тапсырмалары жасалып,оқушылардың қандай деңгейде тұрғандарын анықтап,талдау сараптамаларын жазып,өткізді.

**ІІІ бөлім**

**Педагогикалық кеңестер жұмысының қорытынды есебі**

№1 педагогикалық кеңес – Тамыз

Мақсаты: Жаңа оқу жылына дайындықты қамтамасыз ету, нормативті құжаттармен таныстыру, педагогикалық ұжымды ұйымдастыру.

№2 педагогикалық кеңес – Қараша

Мақсаты: I тоқсан қорытындысын шығару және бейімделу мен мониторинг жұмыстарына назар аудару.

№3 педагогикалық кеңес – Желтоқсан

Мақсаты: Жартыжылдық нәтижелерді саралап, құқықбұзушылықтың алдын алу шараларын нақтылау.

№4 педагогикалық кеңес – Қаңтар

Мақсаты: 3-тоқсан нәтижесін талдау және мектептің өзін-өзі бағалау жүйесін іске қосу.

№5 педагогикалық кеңес – Наурыз

Мақсаты: Жыл қорытындысына дайындық және қорытынды аттестация ұйымдастыру.

№6 педагогикалық кеңес – Мамыр

Мақсаты: Жыл қорытындысы және қорытынды аттестация ұйымдастыру.

№7 педагогикалық кеңес – Маусым

Мақсаты: Негізгі орта білім беру курсы бойынша 9 оқушыларының қорытынды аттестация нәтижелері

Ашық сабақтар мен бақылау сабақтары әдістемелік жұмыстың сапасын арттыруға бағытталып ұйымдастырылды. Жыл бойы өткізілген сабақтар барысында мұғалімдердің басым бөлігі тиімді әдіс-тәсілдерді меңгеріп, оларды оқу үдерісінде сәтті қолдана білді. Әсіресе, оқушылардың танымдық белсенділігін арттыру, топтық және жұптық жұмыстарды ұйымдастыру, рефлексия мен кері байланыс элементтерін енгізу жағынан оң нәтижелер байқалды.Дегенмен, кейбір сабақтарда сабақтың мақсатын нақты айқындау және бағалау критерийлерін тиімді қолдану бағытында кемшіліктер анықталды. Жұмыстар жүргізілді.

**2024–2025 оқу жылындағы директор жанындағы отырыстар бойынша жалпы есеп**

2024–2025 оқу жылы барысында мектеп директоры жанындағы 9 отырыс өткізілді. Әр ай сайын өткізілген отырыстарда мектептің оқу-тәрбие процесіне, оқушылардың сабаққа қатысуына, электронды журналдың толтырылуына, мектеп асханасының жағдайына және білім сапасын арттыруға бағытталған жүйелі мәселелер қаралды.

Оқушылардың сабаққа қатысуы барлық отырыстарда тұрақты бақылауда болып, себепсіз сабақ босатудың алдын алу бойынша нақты шаралар ұсынылды.

Электронды журналдың толтырылуы үнемі қаралып, мұғалімдерге әдістемелік көмек көрсетілді.

Білім сапасын арттыру мақсатында пән мұғалімдерінің (шет тілі, математика, физика, химия, информатика, қазақ тілі, биология, география, тарих, көркем еңбек, музыка т.б.) іс-тәжірибесімен бөлісу отырыс күн тәртібіне енгізіліп, әр пән бойынша озық тәжірибелер ұсынылды.

Мектеп асханасында тамақтану жағдайы бірнеше рет қаралып, санитарлық талаптардың сақталуы, мәзірдің сапасы және балаларға жайлы жағдай жасау бойынша жұмыстар жүргізілді.

Оқушыларды бейімдеу, өзін-өзі басқару ұйымдары мен үйірме, спорт секцияларының жұмысы да назардан тыс қалмай, олардың тиімділігіне талдау жасалды.

"Білім сараптамасы" жобасы аясында 2–9 сыныптарда кіріс және аралық тестілеу ұйымдастырылып, оның қорытындысы педагогикалық ұжым назарына ұсынылды.

Оқулықтар мен оқу-әдістемелік кешендердің таратылуы, мемлекеттік стандарттардың орындалуы, 4 және 9-сынып оқушыларының білім бағдарламасын меңгеруі бойынша жұмыстар жоспарға сай талқыланды.

Жыл бойы өткен директор жанындағы отырыстар білім сапасын арттыруға, оқушылардың оқу жетістіктерін жүйелі бақылауға және мектепішілік тәртіп пен ұйымшылдықты нығайтуға бағытталды.

2024–2025 оқу жылына жоспарланған 5 әдістемелік іс-шараның барлығы толық орындалды (100%). Іс-шаралар жүйелі өткізіліп, мұғалімдердің кәсіби дамуына, сабақ сапасын арттыруға және әдістемелік қолдау көрсетуге бағытталды. Әсіресе жас мамандармен, цифрлық құралдармен жұмыс және критериалды бағалау бойынша жұмыстар тиімді жүргізілді.

 **ІV бөлім**

**«Петровка ауылының жалпы білім беретін мектебінің» КММ 2024-2025 оқу жылының мектепішілік бақылау жұмысының аналитикалық есебі**

Мектепішілік бақылаудың мақсаты

а) мектептегі педагогикалық процестің қызмет етуі мен дамуының мемлекеттік білім беру стандартының талаптарына сәйкес келуіне қол жеткізу;

 ә) оқушылардың жеке ерекшеліктерін, қызығушылықтарын, білім алу мүмкіндіктерін, денсаулық жағдайын ескере отырып, білім беру процесін одан әрі жетілдіру;

б) Білім алушыларды интернет, құмар ойынға, лудомания мен геймингке тәуелділіктен сақтандыру;

в) Оқушылар мен мұғалімдер және бір-бірінің арасындағы буллинг, кибербуллингке ұшырамауын болдырмау.

Мектепішілік бақылау міндеттері

- білім беру саласындағы заңнамалық және өзге де нормативтік құқықтық актілерді бұзу және орындамау жағдайларын анықтау және олардың алдын алу жөнінде шаралар қабылдау;

- педагог қызметкерлер қызметінің тиімділігін талдау және сараптамалық бағалау;

 - білім беру процесін ұйымдастырудағы жағымсыз және оң үрдістерді анықтау және оларды жою мен дамыту бойынша ұсыныстар әзірлеу;

 - мектептегі бұйрықтар мен өкімдерді іске асыру нәтижелерін талдау;

 - педагогтерге әдістемелік көмек көрсету;

- оқушылардың бойында құндылыққа бағытталған тәрбиелік компоненттер болуын қалыптастыру

І. Нормативтік құжаттардың орындалуын және талаптарға сәйкес мектеп құжаттамасының жүргізілуін бақылау

Күнтізбелік-тақырыптық жоспар мазмұнының оқу бағдарламаларына сәйкестігі әдістемелік кеңестің отырысында қаралды. Барлық КТЖ оқу бағдарламасына сай келеді.

Оқу жұмыс жоспарының Үлгілік оқу жоспарына сәйкестігі педагогикалық кеңесте қарастырылды, тарификация сай толтырылды. Сонымен қатар 2024-2025 оқу жылындағы мектептің оқу-тәрбие жұмыс жоспары бекітілді. Барлық оқушылар оқулықтармен қамтамасыз етілді.

Әр оқу жылының қарсаңында «Мектепке жол» акциясының өткізілуі дәстүрге айналды. Мектебімізде ҚР білім туралы заңы туралы және мектепке жол науқаны өткізілді.

Науқанның мақсаты – аз қамтылған, көп балалы, тұрмысы жайсыз отбасылардан шыққан балаларға, жетім балаларға, ата-анасының қамқорлығынсыз қалған балаларға әлеуметтік көмек көрсету, әлеуметтік себептер бойынша балалардың мектепке келмеуінің алдын алу.

Осыған орай мектебімізде науқанның орындалуы туралы директор жанындағы кеңес өткізілді.

Ағымдағы жылы тамыз, қыркүйек айларында аталмыш акция аясында оқушыларды жаңа оқу жылына дайындау науқанына «Петровка ауылының ЖОББМ» КММ ұжымы аз қамтамасыз етілген, көпбалалы отбасынан және жетім балаларға мектеп ұжымы демеушілік жасап мектепке арналған кеңсе тауарларымен қамтамасыз етті.

Оқу жылында бірінші жарты жылдықта «Күнделік.кз» электронды журналы, екінші жарты жылдықта BilimClass электрондық журналының толтырылу жағдайы педагогикалық кеңесте қарастырылып, уақытылы көмек көрсетілді. Журналдың дер кезінде толтырылуын, бағалардың қойылуын бақылау күн сайын жургізілді.

Әдістемелік кеңесінде педагогтерді аттестаттаудың тиімділігі туралы үнемі айтылады. Педагогтердің аттестацияға арналған жаңа талаптар дер кезінде талқыланды,түсіндірілді. Электронды портифилио, «Ұстаз» платформаның тиімділігі мен артықшылықтары

Алфавиттік кітапты жүргізу талаптарының орындалыуы және білім алушылардың есепке алу кітабын толтыруда ықтимал қателіктер туралы ескертулер әдістемелік кеңесте қарастырылды.

Мектеп асханасында оқушылардың тамақтануын ұйымдастыруды жүйелеу мақстаныда 2024 жылдың 1 қыркүйегінде өткен директор жанындағы кеңесте. Мектеп асханасында» тамақтану ережесі бекітілді.

«Петровка ауылының ЖОББМ» КММ «Жалпы білім беретін мектептердегі білім алушылар мен тәрбиеленушілердің жекелеген санаттарына тегін және жеңілдетілген тамақтандыруды ұсыну» жүзеге асуда. 2024-2025 оқу жылының басталуына орай мемлекет бюджетінен тегін 1-4 сынып оқушылары саны 59 және 5-9 сынып оқушылары арасында 10 оқушы тегін тамақпен қамтамасыз етіледі. Тегін тамақтанатын оқушылардың ыстық тамақпен қамтылуын 1 тоқсанда әлеуметтік педагог Лысенко А.А. бақылады. Екінші тоқсаннан бастап Коох А.А бақылады. Тегін ыстық тамақтың бір балаға шаққандағы күндік құны қыркүйек айынан 525 теңгені құрады, наурыз айынан бастап 818 теңгені құрады.

Аудандық мемлекеттік санитарлық-эпидемиологиялық қадағалау басқармасы және мектеп директоры Ищанова З.Т бекіткен ас мәзірі бойынша күнделікті тағамдар түрлендіріп жасалып отырады. Ас мәзірін мектеп директоры Ищанова З.Т бекітіп, мейірбеке Пірімжанова Е. келісімі арқылы 2 аптаға әзірленеді. Осы 2 апталық мәзірден күнделікті біркүндік ас мәзірі бекітіледі. Ас мәзірін сапалы әзірлеу үшін, асхананың санитарлық-гигиеналық талаптарға сай болуын мейірбеке Пірімжанова Е. тексеріп отырады, бракераждық журнал арналған. Осыған орай бракераждық комиссия құрылды. Бракераждық комиссия айына бір рет асхана жұмысын бақылап, нәтижесі акт түрінде рәсімделеді.

Білім алушылардың қорытынды аттестаттауын өткізу туралы педагогикалық кеңесте Евлоева Ж.Х. мәлімдеді. Қорытынды және көшіру емтихандары кестеге сай откізіледі. Емтихан алушылардың және ассистенттердің тізімі бекітілді, өткізетен кабинеттер бөлінді.

Оқушылардың әлеуметтік мәртебесін ескере отырып, жыл басында оқулықтармен қамтамасыз етіліп отырады, оған жауапты кітапханашы Куанышева Г.С және әлеуметтік педагог Лысенко АА.

ІІ. Оқу процесінің сапасын бақылау, Білімнің олқылықтарын толтыру және төмен көрсеткіштермен жұмыс істеу бойынша, оқу -зерттеу қызметі мақсатында мектепшілік бақылау жоспарға сәйкес келесі жұмыстар атқарылды:

Мектепте оқушыларға тек қана білім беріп қоймай сонымен бәрге оқушылардың білімін бағалау оқушыларды алға ынталандыру болып табылады.

Оқушының дұрыс қалыптасуындағы шешуші рөлді бағалау атқарады. Бағалау- одан арғы оқу туралы шешімді қабылдау мақсатымен оқытудың нәтижелерін жүйелі түрде жиынтықтауға бағытталған қызметті белгілеу үшін қолданылатын термин.

Ішкі бағалауға оқу нәтижесін бағалау мен бақылау:

1) ағымдық бақылау

 2) аралық бақылау

3) қорытынды бақылау

Осыған сәйкес қыркүйектің 1-15 аралығында оқушылардың білім сапасын анықтау негізінде бастапқы бақылау жүргізілді. Білім алушылардың мемлекеттік стандартты меңгеру деңгейлерін тексеру оқудағы олқылықтарды, үлкермеуші оқушыларды аңықтау. Оқу процесі барысында неге көніл бөлу керек қай жерде кемшілік жіберілді сол кемшілікті қалай түзету қажетілігін білу. Осыған орай алынған қорытындылар нәтижесінде олқылықтар жоспары жасалды.

Осыған сәйкес жаратылыстану пәнінде оқушылардың зерттеу дағдыларын дамытуда оқытудың инновациялық технологияны пайдалану ерекшеліктері (5-6 сыныптар) Мақсатты: мұғалімдердің зерттеушілік құзыреттіліктерін анықтау, тапсырмалардың сапасын тексеру жұмысы жүргізіліп әдістемелік кеңес отырысында қаралды.

 Қазақ сыныптарындағы орыс тілі сабақтарында оқушының жеке тұлға қабілетін дамытуда жаңаша білім берудің ықпалы (5-8 сыныптарда) бақылау мақсаттты: инновациялық оқыту тәсілдерінің оқушыларға ықпалын анықтау жұмысы жүргізіліп әдістемелік кеңес отырысында қаралды.

 Тоқсанның қорытындысы бойынша жиынтық бағалау нәтижелері жүргізілді ,мақсатты: оқу жетістіктерінің нәтижелері. БЖБ, ТЖБ талапқа сай орындалуын қадағалау жұмысы жүргізіліп әдістемелік кеңес отырысында қаралды

 Ағылшын тілі пәнінің берілуі (3-11 сыныптар) , мақсатты: пән мұғалімінің тілдік дағдыларды дамыту тәсілдерін саралап жұмысы жүргізіліп әдістемелік кеңес отырысында қаралды

2-4 сынып оқушыларының оқу жылдамдығын тексеру,мақсатты: оқушылардың оқылым дағдыларының деңгейін анықтап жұмысы жүргізіліп әдістемелік кеңес отырысында қаралды

Биология пәнінің оқытылуын з ,химия пәнінің оқытылуын , география пәнінің оқытылуын зерделеу (7-9 сыныптар), математика пәнінің жүргізудің сапалық деңгейі (5-9 сыныптар), физика пәнінің оқытылуын зерделеу (7-9 сыныптар), информатика пәнінің оқытылуын зерделеу (2-9 сыныптар), дүниетану сабағында жаңа ақпараттық тех. арқылы білім мазмұнын жаңарту (3-4 сыныптар), әдебиеттік оқыту пәнінің берілуі (2-4 сыныптар), орыс сыныптарының қазақ тілі сабағының оқытылуын зерделеу, 5-9 сыныптарда дене шынықтыру пәнінің берілуі, көркем еңбек, музыка сабақтарында оқушыларды өнерге баулу. Мақсаттты: оқушылардың танымдық деңгейлері мен функционалдық дағдыларының деңгейін анықтап жұмысы жүргізіліп әдістемелік кеңес отырысында қаралды

 4,9-сынып оқушыларының бастауыш, негізгі орта және жалпы орта білім беру курсы үшін оқу бағдарламасын меңгеруі.Мақсаттты: 4,9-сыныптардың оқуын бақылап жұмысы жүргізіліп әдістемелік кеңес отырысында қаралды. «Білім беру жүйесіндегі жоспарлы мониторинг», білім беру мекемелерінде оқу процесінің сапасын, білім алушылардың үлгерімін және білім беру стандарттарының орындалуы тексерілді.

 Мұғалімдердің жауапкершілігі мен жұмыс тиімділігіне мониторинг жасау. Мақсаттты: оқушылардың оқу нәтижелерінің монитринг деректерін зерделеп жұмысы жүргізіліп әдістемелік кеңес отырысында қаралды

 Меткпетің педагог кадрларының біліктілігін арттырудың 2024-2025 оқу жылына арналған перспективалық жоспарын және аттестаттау жоспарын қарап,Ғылыми жұмыстың, жобаның сапасы мен бәсекеге қабілеттілігі туралы жұмысы жүргізіліп әдістемелік кеңес отырысында қаралды

Мектептің әдістемелік тақырыбының іске асу әлеуетін арттыру, әдістемелік бірлестіктердің пәндік апталарын ұйымдастыруы мен өткізуі, педагогикалық тәжірибені тарату шеңберінде шебер сыныптар, вебинарлар өткізу кестесін қарып, пән мұғалімдерінің өзара сабаққа қатысу дәптерлерін тексеріп, бірлестіктер арасында «Оқыту үдерісін жоспарлауда қалыптастырушы бағалаудың маңызы» дөңгелек үстел, Білім сапасын арттыру мақсатында шетел тілі пәні мұғалімдерінің іс-тәжірибесімен бөлісуді ұйымдастыру, білім сапасын арттыру мақсатында биология, география, химия пәні мұғалімдерінің іс-тәжірибесімен бөлісуді ұйымдастыру. Білім сапасын арттыру мақсатында математика, физика, информатика пәні мұғалімдерінің іс-тәжірибесімен бөлісуді ұйымдастыру. Білім сапасын арттыру мақсатында бастауыш сынып мұғалімдерінің іс-тәжірибесімен бөлісуді ұйымдастыру, білім сапасын арттыру мақсатында қазақ тілі пәні мұғалімдерінің іс-тәжірибесімен бөлісуді ұйымдастырып. «Қазақ тілі сабақтарында әдеби тіл нормаларын меңгертудің тиімді әдістері» тақырыбында аудандың семинар өткізілді.

 Білім сапасын арттыру мақсатында орыс тілі, тарих пәні мұғалімдерінің іс-тәжірибесімен бөлісуді ұйымдастыру, білім сапасын арттыру мақсатында көркем еңбек, музыка пәні мұғалімдерінің іс-тәжірибесімен бөлісуді ұйымдастыру жұмысы жүргізіліп әдістемелік кеңес отырысында қаралды.

Мектеп іші бақылау жұмыстары жоспарға сай жүргізілді.

**V бөлім**

**2024–2025 оқу жылында мұғалімдер жоспарланған санат бойынша кезекті аттестациядан өтіп, келесі нәтижелерге қол жеткізілді.**

«Педагог-модератор» санатына үміткер болған бес педагогтың ішінен тек екі мұғалім ғана аттестациядан сәтті өтті. Атап айтқанда, бұл – тарих пәнінің мұғалімі мен математика пәнінің мұғалімі. Қалған үміткерлер педагогтердің кәсіби құзыреттілігін бағалау (ОЗП) кезеңінен өте алмады.

«Педагог- сарапшы» және «Педагог-зерттеуші» санаттары бойынша материалдар қазіргі уақытта қаралу кезеңінде. Сондықтан бұл бағытта нақты мәліметтер әзірге қолжетімді емес.

**2024-2025 оқу жылында білім беру ұйымы біліктілік арттыру курсынан өткен педагогтер туралы мәлімет**

Осы оқу жылында мектептің 12 педагогi біліктілікті арттыру курстарынан өтті, бұл педагогтердiң жалпы санының 39 % құрайды

|  |  |  |  |
| --- | --- | --- | --- |
|  | **Аты жөні** | **Курс атауы** | **№, жылы** |
| 1 | Евлоева Ж.Х. | Современные образовательные технологии для учителей казахского языка | № SOT-LLO-55709.09.2024 |
| 2 | Ахатова Б.К. | Современные образовательные технологии для учителей казахского языка | № SOT-LLO-55809.09.2024 |
| 3 | Ищанова М.Р. | Современные образовательные технологии для учителей математики | № SOT-LLO-56509.09.2024 |
| 4 | Дүйсенбі Г.Н. | Современные образовательные технологии в школе для учителей русского языка и литературы | №SOT-LLO-574,09.09.2024 |
| 5 | Ищанова З.Т. | Профессиональная компитентность учителя истории | № VOS-LLO-13209.09.2024 |
| 6 | Ищанов Е.М. | Функциональная компитентность учителя истории | №VOS-LLO-11603.06.2024 |
| 7 | Канафина Т.М. | Практика инклюзивного образования в начальной школе | №08771219.07.2024 |
| 8 | Киянбекова А.А. | Развитие профессиональных компитенций учителей начальных классов | №009150212.07.2024 |
| 9 | Кенжебаева М.А. | Современные образовательные технологии для учителей английского языка | № SOT-LLO-57209.09.2024 |
| 10 | Нурдуллаев Е.Г. | Современные образовательные технологии для учителей информатики | №SOT-LLO-56909.09.2024 |
| 11 | Сагинбеков А.Ж | «Білім беру ұйымдарында буллингтің алдын алу бағдарламасының ғылыми-практикалық негіздері» | №0057349 |
| 12 | Ильдибаева Е.Р | «Табысты білім беру ортасын қалыптастыруға арналған бағалау тәсілдері»  | №086649105.06.2025 |

**VI бөлім: Мемлекеттік жалпыға міндетті білім беру стандартын орындауға және білім беру қызметін жақсартуға бағытталған мектеп ұжымының қызметі туралы**

**2024–2025 оқу жылы**

6.1. Оқуға деген ынтасы жоғары оқушылармен жұмыс

Оқу жылы барысында пән мұғалімдері әр сыныпта оқуға деген ынтасы жоғары оқушыларды анықтау жұмыстарын жүргізді. Бұл оқушылар үлгерімімен, сабаққа белсенділігімен, өз бетімен ізденуімен ерекшеленді. Анықталған оқушылармен келесі бағыттарда жұмыстар ұйымдастырылды:

Жеке жұмыс жоспарлары құрастырылып, оқушылардың қабілетіне сай тапсырмалар берілді.

Пәндік олимпиадаларға және түрлі зияткерлік байқауларға қатысу үшін арнайы дайындық сабақтары өтті.

Сабақ жоспарларына ынтасы жоғары оқушылармен жүргізілетін жұмыс түрлері енгізілді. Бұл – дифференциацияланған тапсырмалар, зерттеу жобалары, қосымша әдебиетпен жұмыс және презентация дайындау сияқты белсенді әдістерді қамтыды.

Нәтижесінде, мектепішілік пәндік олимпиадалар мен аудандық деңгейдегі жарыстарда бұл оқушылар белсенділік танытып, жүлделі орындарға ие болды. Мұғалімдердің бағытталған жұмысы оқушылардың танымдық қызығушылығын арттыруға, оқуға ынтасын одан әрі дамытуға ықпал етті.

6.2. Аралық аттестация мен қорытынды аттестацияны дайындау және өткізу

Мектепте аралық және қорытынды аттестацияға дайындық жұмыстары жүйелі түрде ұйымдастырылды:

5–7 сынып оқушыларына қазақ тілі пәні бойынша қосымша дайындық сабақтары өткізілді. Бұл сабақтарда оқушылардың оқу сауаттылығы, грамматикалық білім деңгейі тексерілді. Қиындық тудыратын тақырыптар бойынша түсіндіру жұмыстары жүргізіліп, тест түріндегі тапсырмалар орындалды.

Негізгі мектепті аяқтайтын 9-сынып оқушыларымен қорытынды аттестацияға дайындау жұмысы жүйелі түрде жоспарланып, пән мұғалімдерімен тығыз байланыста өтті. Атап айтқанда:

Өткен тақырыптарды қайталау.

Формативті бағалауды жүйелі қолдану арқылы оқушылардың дайындық деңгейін қадағалау.

Диагностикалық, бақылау және байқау тестілері арқылы білім сапасын анықтау.

Оқу жылы соңында аралық және қорытынды бақылау жұмыстары талапқа сай өткізіліп, білім сапасы мен үлгерім деңгейі көтерілді. Бұл бағыттағы жұмысты ұйымдастыруға Евлоева Ж.Х. жауапты болды.

Қорытынды:

Аталған іс-шаралар Мемлекеттік жалпыға міндетті білім беру стандартына сай білім сапасын арттыруға, оқушылардың жеке білім траекториясын қалыптастыруға мүмкіндік берді. Мектеп ұжымы оқушылардың қабілеті мен деңгейіне сәйкес білім беруді ұйымдастырып, сапалы нәтижеге қол жеткізуге жағдай жасады**.**

**VІІ бөлім**

**Балалар ұйымдары туралы қысқаша мәлімет**

2024–2025 оқу жылында «Жас Қыран» ұйымында – 8, «Жас Ұлан» ұйымында – 13 оқушы тіркелді. Бұл ұйымдар Елбасы бастамасымен құрылған және өскелең ұрпақты рухани-адамгершілік құндылықтар негізінде тәрбиелеуді мақсат етеді.

Маңызды іс-шаралар мен оқиғалар

 • 5 қазан – «Өзін-өзі басқару ұйымы» аясында «Дублёр күні» өтті.

 • 19 қазан – мектеп президентін сайлау өтті. 9 сынып оқушысы Кабдуахитов Эльдар жеңіске жетіп, 21 қазанда ресми ұлықтау рәсімі өткізілді.

 • 5 қараша – «Жас Ұлан» және «Жас Қыран» ұйымына қабылдау салтанаты өтті. Қатысқан оқушылар ант қабылдап, төсбелгі мен галстукке ие болды.

 • 6 қараша – «Адал Ұрпақ» клубының ұйымдастыруымен 7–9 сыныптар арасында «Адалдық сағаты» өтті.

 • 15 қараша – Ұлттық валюта күніне арналған танымдық сағат ұйымдастырылды.

 • 27 қараша – «Әділетті тұлға боламын» атты пікірсайыс өтті.

Шығармашылық пен тәрбие

 • 18–22 қараша – «Бояулар құпиясы» атты сурет байқауы өтті (1–4 сынып).

 • 3 желтоқсан – Сыбайлас жемқорлыққа қарсы тәрбие сабағы өтті.

 • Нашақорлыққа жол жоқ – медбикемен кездесу және жадынамалар таратылды.

 • 16 желтоқсан – Тәуелсіздік күніне арналған мәнерлеп оқу шарасы өтті.

 • 26–27 желтоқсан – «Жаңа жыл – 2025!» мерекелік кеші өтті.

Жобалар мен бастамалар

 • «Жылы сөз – жанға қуат» челенджі – ұстаздардың көңіл-күйін көтеру, позитивті орта құру мақсатында өтті.

 • «Ата-анама алғыс» шарасы – оқушылар ата-аналарға ризашылықтарын білдірді.

 • 1–4 сыныптар арасында «Барби пати» – Халықаралық әйелдер күніне арналған.

 • «Досына кітап сыйла» акциясы – оқушылардың кітапқа деген қызығушылығын арттыруға бағытталды.

 • 15 мамыр – Отбасы күні – ата-аналармен ашық есік форматында кездесу өтті.

 • 7 мамыр – Отан қорғаушылар күніне арналған саптық ән кеші ұйымдастырылды.

 • Мектеп бітіру салтанаты – Мемлекеттік рәміздерге құрметпен басталып, 9-сынып түлектеріне арналды.

 **VІІІ бөлім**

2024–2025 оқу жылында мектептің тәрбиелік жұмысы «Біртұтас тәрбие кеңістігі» бағдарламасы негізінде ұйымдастырылды. Тәрбиенің басты мақсаты – оқушылардың бойында отансүйгіштік, еңбекқорлық, адамгершілік, жауапкершілік, ұлттық мәдениет пен дәстүрге құрмет сынды негізгі қасиеттерді қалыптастыру болды.

Тәрбиелік шаралар жан-жақты бағыттарды қамтыды: рухани-адамгершілік, азаматтық-патриоттық, құқықтық, экологиялық, еңбек, спорттық-сауықтыру және эстетикалық тәрбие. Іс-шаралар түрлі форматтарда өткізілді: акциялар, сынып сағаттары, челлендждер, концерттер, байқаулар, сенбіліктер, кездесулер және т.б.

**Негізгі бағыттар мен жетістіктер**

**2.1 Азаматтық-патриоттық тәрбие және әлеуметтік белсенділік**

* Тәуелсіздік күніне, Жеңіс күніне, Отан қорғаушылар күніне арналған сынып сағаттары өтті.
* 7 мамыр күні оқушылар «Жас Ұлан» және «Жас Қыран» ұйымдарына қабылданды.
* Мектеп парламентінің жұмысы жанданып, президенттікке сайлау өтті (9 «А» сынып оқушысы Қабдуахитов Эльдар).
* #Өнегелі15минут республикалық акциясы аясында әр аптада тәрбиелік әңгімелер ұйымдастырылды.

**2.2 Мәдени-эстетикалық және этномәдени тәрбие**

* Тілдер күніне, Наурыз мейрамына, Қазақстан халқының бірлігі күніне арналған шаралар өтті.
* Фестивальдер: «Ән шуақ», «Две звезды», «Би рухтың тынысы», ұлттық тағамдар көрмесі, достық тақырыбындағы безендіру байқаулары.
* «Бастауыш сынып апталығы», «Қысқы ертегілер», «Ғарышқа саяхат» және әдеби вернисаждар өткізілді.

**2.3 Экологиялық және еңбек тәрбиесі**

* 3 рет жалпымектептік сенбілік өткізілді: «Таза Қазақстан», қардан тазарту, аула көгалдандыру.
* «Түлектер аллеясы», «Болашақты сақта – суды үнемде» акциялары ұйымдастырылды.

**2.4 Құқықтық тәрбие және құқықбұзушылықтың алдын алу**

* «Буллингтен сақтан!», «Зорлықсыз балалық шақ», «16 күн белсенділік» акциялары өткізілді.
* Өрт қауіпсіздігі, ЖИТС-тің алдын алу, экология және құқық туралы онлайн сабақтар мен кездесулер өтті.

**2.5 Ата-аналармен және әлеуметтік серіктестермен жұмыс**

* 1-сыныпқа қабылдау және мектеп формасы бойынша ата-аналар жиналыстары өтті.
* Ата-аналар «Дублер күні», спорттық жарыстар, мерекелерге белсенді қатысты.
* Оқушылар ТЖ бөліміне экскурсия жасап, Ауған соғысы ардагерлерімен кездесті.

**3. Байқаулар мен олимпиадалар нәтижелері**

* **Оқу жетістіктері:**
– Оқушылар «Мың бала», «Айқанат», «Ақбота», «Кенгуру», «Алтын сақа», «Тарих ата» сынды олимпиадалар мен байқаулардың жеңімпазы атанды.
– Жыл қорытындысы бойынша қатысқан оқушылардың **50%-дан астамы** жүлделі орындарға ие болды.
– Оқушылар мақтау қағаздары, дипломдар, сертификаттар және бағалы сыйлықтармен марапатталды.
* **Шығармашылық байқаулар мен фестивальдер:**
– «Ақмола в кадре», «Кәсіптер әлемін ашамыз», КВН, ән және би фестивальдерінде жүлдегер атанды.

**4. Қорытынды және ұсыныстар**

**Жетістіктер:**

* Жүйелі әрі кешенді тәрбие жұмысы жолға қойылды;
* Оқушылар, ата-аналар мен ұстаздардың белсенді қатысуы;
* Өзін-өзі басқару мен серіктестік қатынастар дамуда;
* Сыртқы ұйымдармен байланыс нығая түсті.

**Даму бағыттары:**

* Оқушылармен жеке жұмыс, психологиялық қолдауды күшейту;
* Жастардың әлеуметтенуін қолдау;
* Волонтерлік және жобалық белсенділікті кеңейту.

**5. 2025–2026 оқу жылына жоспарланған бағыттар**

* «Біртұтас тәрбие кеңістігі» бағдарламасын жалғастыру;
* Көшбасшылық, медиасауаттылық, жобалық дағдыларды дамыту;
* Кітапхананың мәдени орталық ретіндегі рөлін күшейту;
* Цифрлық форматтағы тәрбие тәсілдерін енгізу;
* Тәрбиелік жетістіктерді тұрақты түрде мониторингтеу.

**Психологиялық қызметтің жылдық есебі**
**Мектеп:** Петровка ауылының жалпы білім беретін мектебі
**Педагог-психолог:** Сайдаева Мадина Абу-Бешировна

**1. Жалпы ақпарат**

2024–2025 оқу жылында мектепте барлығы **141 оқушы** білім алды, оның ішінде:

* 1–4 сыныптарда – 60 оқушы
* 5–9 сыныптарда – 83 оқушы
Мектеп ұжымында **30 мұғалім** жұмыс істейді.
Арнайы білім беру қажеттілігі бар **1 оқушы** үйде жеке оқытылады.

Аталған оқу жылында мектепте **психологиялық қызмет алғаш рет** ұйымдастырылып, жұмыс **диагностика**, **түзету**, **кеңес беру** және **алдын алу** бағыттарында жүргізілді.

**2. Диагностикалық жұмыс**

Психодиагностикалық тексеру барысында барлығы **9 түрлі әдістеме** қолданылды.
Қамтылған оқушылардың психологиялық жағдайына талдау жасалды:

* **76%** – нормада
* **18%** – орташа ауытқулар
* Маңызды ауытқулар анықталған жоқ.

**Ерекше назар** 9-сынып оқушыларының **мазасыздық деңгейі** мен **оқу мотивациясының төмендігіне** аударылды.

**3. Түзету-дамыту жұмысы**

Оқушылардың жас ерекшеліктері мен сұраныстарына сай түзету-дамыту шаралары ұйымдастырылды:

* **1-сыныпта** – мектепке бейімделу мақсатында **1 тренинг**
* **9-сыныпта** – эмоционалдық тұрақтылықты дамытуға бағытталған **1 тренинг**
* **Арнайы білім беру қажеттілігі бар оқушымен** (үйде оқытылатын) **64 жеке сабақ** өткізілді.

**4. Кеңес беру жұмысы**

Қызметтің алғашқы жылы болғандықтан, **кеңес беру өтініштері тіркелген жоқ**.
**Ұсыныс:** ата-аналармен психологиялық қызметтің мәні мен маңызын түсіндіру жұмыстарын күшейту қажет.

**5. Алдын алу және ағарту жұмысы**

Психологиялық ахуалды жақсартуға бағытталған алдын алу және ағарту шаралары ұйымдастырылды:

* **Психология апталығы**
* **Буллингтің алдын алу** бойынша жұмыс (7-сынып)
* **Мұғалімдерге арналған семинарлар мен тренингтер**

Бұл жұмыстардың мақсаты – мектепте **қолайлы психологиялық ахуал қалыптастыру** болды.

**6. Қорытынды және ұсыныстар**

* Психологиялық қызметтің жұмысы **бейімделу кезеңінде сәтті ұйымдастырылды**.
* **Мазасыздық деңгейін төмендету** және **эмоционалдық реттеуді күшейту** бағытындағы жұмыстарды жалғастыру қажет.
* **Кеңес беру** бағытын белсенді түрде дамыту ұсынылады.
* **Ата-аналармен ақпараттық түсіндіру жұмыстарын** жандандыру және
**мұғалімдер арасында кәсіби күйіп-жанудың алдын алу шараларын** жүйелі түрде жүргізу маңызды.

**2024–2025 оқу жылына арналған әлеуметтік педагогтың қысқартылған аналитикалық есебі**

**Мақсат және міндеттер**

Әлеуметтік педагогтың негізгі мақсаты – оқушылардың жеке дамуына, оқуға және өмір сүру жағдайына оңтайлы жағдай жасау. Міндеттері: әлеуметтік қолдау көрсету, құқық бұзушылықтың алдын алу, салауатты өмір салтын насихаттау.

**Негізгі бағыттар бойынша жұмыс**

1. Әлеуметтік мәртебені нақтылау және патронаж
Қыркүйек айында әлеуметтік паспорт жасалып, көпбалалы, толық емес, қамқоршылықтағы, мүгедек балалары бар отбасылар анықталды. Жыл бойы патронаж жүргізіліп, отбасылардың жағдайы тексерілді.

2. Тегін тамақтану және бақылау
Мүжәлсіз отбасылардан шыққан оқушылар бір реттік тегін ыстық тамақпен қамтылды. Тамақтың сапасы, мәзірдің әртүрлілігі, санитарлық талаптарға сәйкестігі тұрақты бақылауда болды. Асхананың жұмысына қатысты комиссиялар құрылып, актілер толтырылды.

3. Оқу үлгерімі және сабаққа қатысу
Оқушылардың сабаққа қатысуы мен үлгерімі күнделікті бақыланды. Сабақтан қалу себептері талданып, сынып жетекшілерімен бірлесіп отбасыларға барып түсіндіру жұмыстары жүргізілді.

4. Құқық бұзушылықтың алдын алу және психологиялық қолдау
Қиын жағдайдағы балалармен жеке жұмыс жүргізілді. «Суицидтің алдын алу», «Зорлық-зомбылықсыз балалық шақ», «Аутодеструктивті мінез-құлық» сияқты тақырыптарда іс-шаралар өтті. Мектеп психологы, әкімшілік және ата-аналармен тығыз байланыс орнатылды.

5. Демалысты ұйымдастыру
Көпбалалы және аз қамтылған отбасылардың балалары үшін жазғы лагерьге жолдама алу бойынша түсіндіру жұмыстары жүргізілді.

**Қорытынды**

2024–2025 оқу жылында әлеуметтік педагогтың жұмысы жоспарға сай жүргізілді. Оқушылардың жағдайын бақылау, ата-анамен байланыс, оқуға және әлеуметтік бейімделуге жағдай жасау – басты басымдық болды.

**ІХ бөлім**

## I. Кітапхана қорымен жұмыс

2024–2025 оқу жылында кітапхана қорымен жұмыс жүргізу басты бағыттардың бірі болды. Жаңа оқу жылына қажетті оқулықтар тізімі жасалып, тамыз және мамыр айларында оқулықтарды қабылдау және тапсыру жұмыстары ұйымдастырылды. Барлық оқушыларды қажетті оқулықтармен қамтамасыз ету мақсатында тексеріс жұмыстары жүргізілді.
 Оқу жылы басында мұғалімдер мен оқушыларға жаңа әдебиеттердің келіп түскені туралы ақпарат берілді. Сынып жетекшілеріне оқулықтарды сақтау, есепке алу, беру және қайтару ережелері таныстырылды. Қыркүйек және сәуір айларында тозған, мазмұны ескірген кітаптар есептен шығарылып, тиісті актілермен рәсімделді.

Оқулықтардың сақталуын қамтамасыз ету мақсатында тұрақты түрде тексерулер жүргізілді. Кітапхана белсенділері қатысып, бүлінген кітаптарды анықтап, жөндеу жұмыстары жүргізілді. Жыртылған беттерді жапсыру, мұқабасын ауыстыру, кітапты қайта өңдеу сияқты жұмыстар атқарылды.
Наурыз–сәуір айларында ҚР Білім және ғылым министрлігі ұсынған оқулықтар тізімі зерттелді. Мамыр айында жетіспейтін оқулықтар бойынша мәлімет жасалып, мектеп әкімшілігіне тапсырылды. Аудан мектептерімен қажеттілікке байланысты оқулықтар алмасу жұмыстары акт негізінде жүргізілді.
II. Анықтамалық-библиографиялық жұмыс

Анықтамалық-библиографиялық жұмыстар жыл бойы жүйелі түрде жүргізілді. Бастауыш сынып оқушылары кітап сөрелерінің орналасуымен, кітаптың құрылымымен танысты. Оқушыларға кітапты дұрыс қолдану, тақырыпқа сай кітап таңдау бойынша кеңестер берілді.
Оқушылар энциклопедияларға, танымдық және көркем әдебиеттерге қызығушылық танытты. «Мен әлемді танимын», әлем халықтарының ертегілері, жануарлар, табиғат және Қазақстан тарихы тақырыптарындағы кітаптар көп сұранысқа ие болды. Ұсыныстық әңгімелер оқушылардың кітапқа деген қызығушылығын арттырды.

## III. Жеке жұмыс

Кітапханада оқушыларға қолайлы және жайлы орта құру басты міндеттердің бірі болды. Кітапхана кеңістігі оқушылардың жас ерекшелігі мен қажеттіліктеріне сай ұйымдастырылды. Бастауыш сыныптарға арналған түрлі-түсті, қызықты кітап бұрыштары жасалды. Жоғары сыныптар оқу, анықтамалық және мерзімді басылымдарға еркін қол жеткізді.
Мұғалімдер мен оқушыларға іс-шараларға, сынып сағаттарына, пән апталықтарына қажетті әдебиеттерді іріктеуде көмек көрсетілді. Кітап беру кезінде жеке әңгімелер жүргізіліп, оқу бағдарламасына сай ұсынылатын әдебиеттер тізімі құрылды.

Жаңа кітаптар туралы қысқаша таныстырулар мен жарнамалық әңгімелер өткізіліп, оқушылардың оқуға деген ынтасы арттырылды.

## **IV. Педагогикалық ұжыммен жұмыс**

Оқу жылы барысында кітапханашы педагогикалық үдерісті ақпараттық қолдаумен қамтамасыз етті. Мұғалімдерге жаңа оқу-әдістемелік әдебиеттер жайлы дер кезінде мәлімет берілді. Бұл ақпарат әдістемелік бірлестік отырыстарында, педагогикалық кеңестерде және жеке тәртіпте жеткізілді.
Мерзімді басылымдарға жазылу ұйымдастырылып, педагогтар өз пәндеріне және тәрбие жұмысына қатысты басылымдарды алып отырды.

## V. Кітапхананың жарнамалық-ағартушылық қызметі

Кітап пен оқуды насихаттау – кітапхана жұмысының маңызды бағыты болды. Жыл бойы авторлардың мерейтойларына, атаулы күндерге және мемлекеттік мерекелерге арналған тақырыптық көрмелер ұйымдастырылды. «Мерейтойлық кітаптар», «Жазушылар-мерейтой иелері», «Кітап беттеріндегі тарих», «Ұлы ерлікке тағзым», «Әйел тағдыры» және т.б. көрмелер өткізілді.

Кітапханада өткізілген іс-шаралар жайлы ақпарат үнемі жаңартылып отырды. Сонымен қатар, жыл бойы буккроссинг ұйымдастырылып, оқырмандар арасында кітап алмасу мәдениеті насихатталды.

## VI. Мәдени-ағартушылық жұмыс

Кітапхана «Балалар кітапханасы» және «Оқитын мектеп» жобаларын жүзеге асыруға белсенді қатысты. Бұл жобалар аясында оқушыларды кітап оқуға тарту, оқуға қызығушылық қалыптастыру мақсат етілді.
Өткізілген іс-шаралар:

- «Отбасымен бірге оқимыз» – шағын орталықтың ересек тобына
- «Кітап – менің досым», «Сыныппен бірге оқимыз», «Мен және достарым оқимыз» – сыныптық кітап бұрыштарын ұйымдастыру
- «Классиктерді қайта оқиық» буктрейлері – ақпан

- «Сүйікті кітаптар» әдеби кеші – қазан

Сондай-ақ, «Кітап арқылы бейбітшілікке», «Соғыс туралы кітаптар», «Қызыл кітаптағы жануарлар», «Тәуелсіздік жетістіктері» көрмелері мен акциялар өтті. Бұл іс-шаралар жоғары қатысушылықпен өтіп, оқушылардың, ата-аналардың және мұғалімдердің оң бағасына ие болды.
VII. Библиографиялық өнімдер

Оқуға ұсынылатын әдебиеттер тізімі әзірленді:
- «Ғажайып әлемге есік аш» – 1–4 сынып оқушыларына (қараша)
- «Отбасымен бірге кітап оқимыз» – 1–9 сыныптарға (қаңтар)
 Бұл материалдар оқушыларға таратылып, мұғалімдер мен ата-аналар тарапынан кеңінен қолданылды.

## Қорытынды

2024–2025 оқу жылындағы Петровка ауылының жалпы орта білім беретін мектебінің кітапханасының жұмысы мазмұнды, нәтижелі және жан-жақты жүргізілді. Оқу үдерісі қажетті әдебиеттермен қамтамасыз етіліп, оқушылардың кітапқа деген қызығушылығы қалыптасып, дербес оқу дағдылары дамытылды.

Кітапхана алдағы уақытта да білім беру үдерісін ақпараттық-әдістемелік қолдау және ағартушылық бағытта дамыту жұмысын жалғастырады.

**Жаңа оқу жылына арналған ұсыныстар:**

1. Оқушылардың білім сапасын үстау, үлгермеушіліктің алдын алу жұмыстарын жалғастыру.
2. Мұғалімдердің педагогикалық шеберлігін жетілдіру және озық педагогикалық тәжірибені тарату жұмыстарын жалғастыру.
3. Оқыту мен тәрбиелеуде тұлғалық-бағдарланған тәсілді жүзеге асыруды жалғастыру.
4. Ата-аналарды балаларды тәрбиелеу мен дамыту процесіне кеңінен тарту.

**2025–2026 оқу жылында шешілуі тиіс міндеттер педагогикалық ұжым жұмысының жетістіктері мен қиындықтары, оқу жылы нәтижелерінің талдауы негізінде анықталды:**

1. Оқушылардың білім сапасын үстау және үлгермеушіліктің алдын алу мақсатында педагогикалық ұжымның жоспарлы жұмысын ұйымдастыру.
2. Пәндерді оқытуда мұғалімдердің жұмыс тәжірибесіне тиімді оқыту технологияларын енгізу, білім беру сапасы мен көрсетілетін білім беру қызметтері жүйесін дамыту.
3. Мектеп ұжымында (оқушылар мен ұжым арасында) адамгершілік және құқықтық мәдениетті қалыптастыру, бір-бірінің құқықтарына құрметпен қарауды тәрбиелеу.
4. Білім беру мен тәрбиелеу процесі біртұтас жүйе ретінде жұмыс істейтін, дені сау – физикалық, психикалық, адамгершілік және әлеуметтік тұрғыдан дамыған, тұрақты рухани құндылықтары бар түлегі қалыптасатын ортақ білім беру кеңістігін кеңейту.
5. Барлық жастағы оқушыларға денсаулықтың жеке тұлғаны дамытудағы маңыздылығын түсіндіру арқылы денсаулықты сақтау мәдениетін қалыптастыру.
6. Мұғалімдердің педагогикалық шеберлігін жетілдіру және педагогикалық тәжірибені жинақтау мен тарату жұмысын жандандыру.

Мектеп директоры: Ищанова З.Т.